ועדת הכלכלה, כנסת 24, פרוטוקול מספר 254, 2022-06-01 09:45

מיכאל ביטון: בוקר טוב, דיון שני בוועדת הכלכלה בנושא הוראות שעת חירום (פיקוח על כלי שיט)(איסור שיט סביב אסדת כריש).

מיכאל ביטון: הגז הטבעי הוא נכס למדינת ישאל, והתשתיות עבורו מפותחות.

מיכאל ביטון: יש אסדות שעובדות ומייצרות גז גם למדינה וגם למדינות אחרות, ועכשיו אנחנו לקראת התחלת הפעילות של אסדת כריש.

מיכאל ביטון: כמו באסדות אחרות שבהן היו כללי שמונעים שיט מסיבות בטיחותיות ומינהליות במרחק שהוא סביר ומידתי על פי החוקים הבין-לאומיים, אסדת כריש מתמקמת במים הכלכליים של ישראל, ואנחנו פה בעצם מציעים לאפשר איזשהו רדיוס של כקילומטר סביבה, של בקרה בטיחותית אזרחית של כל כלי שיט.

מיכאל ביטון: זה עיקר ההצעה, נא להציג את זה בקצרה, בבקשה.

בילי בירון: בוקר טוב אדוני, עוה"ד בילי בירון, הממונה על הייעוץ המשפטי ברשות הספנות והנמלים, משרד התחבורה.

בילי בירון: אני אציג באופן כללי את המסגרת המשפטית של התקנות הללו.

מיכאל ביטון: אבל קצר.

בילי בירון: כן, ממש קצר.

מיכאל ביטון: אני מקווה שלא הבאת הארכות.

בילי בירון: בסדר גמור.

בילי בירון: מכוח תקנות שעת חירום, החוק להארכת תוקף של תקנות שעת חירום, מוסמכת שרת התחבורה או גורם אחר שהיא העבירה אליו את סמכויותיה בהתאם לתוספת לחוק, ככל שהיא רואה צורך בכך מטעמים שבביטחון המדינה או שבקיום אספקה ושירותים חיוניים, להורות שורה של הוראות לגבי כלי שיט.

בילי בירון: כמו שאדוני הסביר בפתח הדיון, מכוח אותן סמכויות באמת נקבעו אזורים אסורים לשיט סביב אסדות בתחומי המדינה.

בילי בירון: לאחר שהשרה, או השר הרלוונטי באותה עת, השתכנעו שקיים צורך בכך מטעמים שבביטחון המדינה, או שבקיום אספקה ושירותים חיוניים.

בילי בירון: כך גם במקרה הזה, הונחו בפני השרה חוות דעת של חיל הים ושל משרד האנרגיה שביססו את הצרכים הללו.

בילי בירון: ככל שזה נדרש, נמצאים פה נציגים של חיל הים שיכולו לבסס - - -

מיכאל ביטון: תודה.

מיכאל ביטון: אני חושב שזה מובן, סביר והגיוני, זה נוהל שהתקיים גם לגבי אסדות אחרות, ואנחנו פשוט מחדשים נוהל לאסדה חדשה.

מיכאל ביטון: יש מישהו שמתנגד להצעה הזאת?

מיכאל ביטון: אין.

מיכאל ביטון: אני מבקש לעבור להקראה, ואם יהיו הערות מהותיות בתוך ההקראה, נעיר.

מיכאל ביטון: נא להקריא בבקשה.

איתי עצמון: אני רק אומר לפני תחילת ההקראה, שאנחנו העברנו, הייעוץ המשפטי לוועדה, הערות לנציגי הממשלה, ובשל קוצר הזמנים לא עלה בידיהם להעביר נוסח מתוקן לדיון היום, ולכן, אני מציע שאני אקרא ואסב את תשומת הלב לתיקונים לאורך ההקראה, ככל שיהיה צורך.

מיכאל ביטון: מצוין, נא להקריא.

מיכאל ביטון: אני מבין שזה 3-2 עמודים, להקריא ברצף ואם יהיו הערות מהותיות בזמן ההקראה, להעיר אותן, בבקשה.

איתי עצמון: כן, צריך יהיה גם להסביר כמובן.

מיכאל ביטון: כמובן, להקריא ולהסביר, כמו תמיד.

איתי עצמון: הוראות שעת חירום (פיקוח על כלי שיט) (איסור שיט סביב אסדת כריש), התשפ"ב-2022 מבחינת ההגדרה של "הרשות המאשרת", אנחנו חשבנו שראוי שיהיה סעיף אופרטיבי לעניין הרשות המאשרת, ושגם יהיה פרסום של מי בעצם יוסמך ככל שזה לא מפקד חיל הים, לרבות גם הוספת פרטי התקשרות, מכיוון שמדובר בגורם צבאי, שיהיו גם גורמים אזרחיים שאמורים להיות איתו בקשר.

איתי עצמון: אני אגיע לכך בסעיף אופרטיבי שאני אקרא בהמשך, כרגע ההגדרה של הרשות המאשרת להצעתנו תהיה כמשמעותה בסעיף 3, אנחנו נגיע אליו תכף.

איתי עצמון: זה סעיף ההגדרות.

איתי עצמון: האם תוכלו רק לומר במשפט לגבי ההגדרה של שליטה, שהיא מאוד מורכבת ומסוברת?

מיכאל ביטון: איך מתנהלת השליטה?

איתי עצמון: לא, להסביר בעצם את ההגדרה הזו, של שליטה.

מיכאל ביטון: של איסור שיט הבאה בתור?

איתי עצמון: של הגדרת שליטה שהקראתי.

מיכאל ביטון: כן.

בילי בירון: אדוני, מדובר בהעתקה בעצם של ההגדרה "שליטה" כפי שהוא קבועה אצלינו בחקיקה ימית אחרת, כאשר היא נועדה להרחיב את השליטה.

בילי בירון: המקור להגדרה הזאת הוא בחוק הספנות כלי שיט זר בשליטה של גורם ישראלי, כאשר אנחנו מייחסים שליטה גם אם כלי השיט רשום תחת גורם זר, אבל היכולת לתפעל את כלי השיט מוקנית לגורם האחראי, כי זה דבר שמאוד מקובל בעולם הספנות, שכלי שיט רשום על ידי גורם אחד - - -

מיכאל ביטון: יש לכם נוהל כזה והוא לא מיוחד לאירוע הזה?

בילי בירון: לחלוטין לא.

מיכאל ביטון: אוקיי.

איתי עצמון: מבחינת ההגדרה של "אזור האסור לשיט", איך נקבעו בעצם המרחקים?

איתי עצמון: הרדיוס?

מתן מחבר: המרחקים, אדוני, נקבעו לפי הדין הבין-לאומי, ניתן לקבוע את המרחקים מהאסדה על ל-500 מטרים מקצותיה החיצוניים של האסדה.

מתן מחבר: היות שהאסדה הזאת היא מתקן שנמצא בים, הוא מתקן קצת שונה, הוא לא כלי שיט רגיל, מדדנו את המרחקים מהאזור שבו כלי שיט שעשוי להגיע למרחב יהיה בסיכון מבחינת הפגיעה בו.

מתן מחבר: זה נמדד בעצם מהמקום שבו שרשראות העוגנים של האסדה שמחברים אותה לקרקעית הים עלולים לסכן את אותו כלי שיט שיבוא.

מתן מחבר: הגענו לחישוב שבעצם מדבר על עומק שמגיע לקילומטר אחד ממרכז האסדה, ועל זה בעצם הדין הבין-לאומי מתיר לנו לצרף עוד 500 מטרים.

מתן מחבר: זה שורש הסעיף.

מיכאל ביטון: בסדר גמור.

איתי עצמון: אתה רוצה להצביע על הסעיף הזה?

מיכאל ביטון: בוא נצביע על הכל, בוא נגמור ונצביע על הכל.

מיכאל ביטון: כן.

איתי עצמון: סעיף הבא: וכאן, אנחנו מבקשים להוסיף "אם הורתה על תנאים כאמור" מכיוון שלא בהכרח יהיו תנאים.

איתי עצמון: גם כאן אנחנו נוסיף "אם הורתה על תנאים כאמור".

איתי עצמון: את התיבה "רשום במדינת חוץ" אנחנו מבקשים למחוק, בתיאום עם נציגי הממשלה, כדי שתהיה בו בעצם תחולה גם על תאגיד שחוכר כלי שיט שרשום בישראל.

איתי עצמון: כאן אנחנו נוסיף: "לשם מילוי תפקידיהם לפי החוקים האמורים".

איתי עצמון: כלומר, ההחרגה היא רק כמובן שהמפקחים ממלאים את אותם תפקידי פיקוח, ואנחנו נתקן את ההפניה לחוק גנים לאומיים, ההפניה הנכונה אמורה להיות לאיזה סעיף?

בילי בירון: 58.

איתי עצמון: אוקיי.

נירית אהרון: סליחה, אני רק רוצה להעיר משהו.

נירית אהרון: נירית אהרון, רשות הטבע והגנים.

נירית אהרון: גם ההגדרה "פקח לשמורות טבע ולערכי טבע מוגנים" היא לא הגדרה נכונה.

איתי עצמון: היא לא נכונה, נכון.

נירית אהרון: צריך לומר "פקח שמונה לפי סעיף 58 לחוק גנים לאומיים".

איתי עצמון: בסדר גמור.

נירית אהרון: תודה.

איתי עצמון: אני ממשיך לקרוא: וכאן אנחנו נוסיף: אנחנו נוסיף כאן: "אם הורה על תנאים כאמור".

איתי עצמון: כלומר, למעשה החריגים האלה חלים כל עוד ההשטה או ההפלגה ייעשו בתיאום מראש עם הרשות המאשרת, ורק לגבי בעל זכות נפט שהוא גורם מונחה לפי חוק הסדרת הביטחון, גם בכפוף לתנאים שעליהם הורה הקצין המוסמך.

איתי עצמון: אתם רוצים להוסיף משפט של הסבר?

מיכאל ביטון: אם צריך הסבר פה לסעיפים.

מיכאל ביטון: יש לכם מה להוסיף?

מיכאל ביטון: הבהרה?

מיכאל ביטון: לא?

בילי בירון: הסבר לעניין - - -

מיכאל ביטון: זה גם חלק מהדברים השגרתיים שעשיתם באסדות אחרות?

מיכאל ביטון: יש פה משהו שונה?

מיכאל ביטון: אחר?

בילי בירון: השוני היחיד כאן הוא ההחרגה שניתנה לפקחים שמונו מכוח חוק הגנת הסביבה, ופקחים לשמורות טבע שמונו מכוח חוק הגנת הטבע.

בילי בירון: אלה הם החריגים היחידים שהוספנו כאן לבקשת הגופים הרלוונטיים.

נירית אהרון: ובעקבות הערות הציבור.

מיכאל ביטון: בסדר גמור.

בילי בירון: כן, בקשה שלהם בעקבות פרסום שלנו להערות הציבור.

מיכאל ביטון: בואו נגמור את ההקראה.

מיכאל ביטון: כן.

איתי עצמון: אוקיי, עכשיו סעיף 3 שבנוסח שבפני הוועדה הוא שמירת דינים, אנחנו נעגן בו את תפקידי הרשות המאשרת.

איתי עצמון: אני אקרא כסעיף אופרטיבי בעצם ולא כהגדרה, הסעיף יקבע כדלקמן: זו בעצם ההוראה האופרטיבית שדיברתי עליה כשהקראנו את הגדרת הרשות המאשרת.

מיכאל ביטון: כן.

איתי עצמון: סעיף שמירת הדינים יהיה סעיף 4.

איתי עצמון: בשלב הבא בעצם יש תוספת שקובעת את האזור שאסור לשיט, הוועדה יכולה לעיין בה.

מיכאל ביטון: כן.

איתי עצמון: רציתי לשאול, איך בעצם ידעו הגורמים שאסור להם להיכנס לאותו אזור שבעצם אסור להם?

איתי עצמון: כי הרי אין סימון על פני המים, וזאת בכל זאת הוראה שיש לצידה סנקציה פלילית.

מיכאל ביטון: איך המידע מגיע לכל כלי השיט הרלוונטיים?

בילי בירון: כן, אדוני.

בילי בירון: מאוד מקובל בעולם הספנות שהודעות רלוונטיות לכלי שיט מפורסמות בכלי תקשורת שקוראים לו "הודעות לימאים".

בילי בירון: זאת הנורמה הנוהגת בעולם הספנות בכלל, וכך גם אנחנו מתכוונים לפרסם את ההודעה הזאת, כשם שפרסמנו את כל ההודעות הקודמות, וגם הודעות אחרות, בכלי הזה שקוראים לו "הודעות לימאים" והקברניטים וסוכני האונייה יודעים שבאופן תדיר הם חייבים להתעדכן שם.

בילי בירון: זאת דרך הפרסום היעילה ביותר לתחום הזה.

מיכאל ביטון: זה גם כלי בין-לאומי?

בילי בירון: נכון.

מיכאל ביטון: אז זה מתפרסם באנגלית, עברית, ערבית?

מיכאל ביטון: הכל?

בילי בירון: כן, באנגלית, באתר האינטרנט שלהם.

מיכאל ביטון: יפה, אוקיי, אז אנחנו מצביעים על הוראות שעת חירום.

מיכאל ביטון: יש הערות?

מיכאל ביטון: התנגדויות?

מיכאל ביטון: אין.

מיכאל ביטון: מצביעים על הוראות שעת חירום (פיקוח על כלי שיט) (איסור שיט סביב אסדת כריש) התשפ"ב-2022.

מיכאל ביטון: גברתי, נא לא לצלם כרגע למרות שאנחנו מתים על בליאק וענבר בזק.

מיכאל ביטון: את יכולה לצלם אותו, מהכיוון הזה את יכולה.

מיכאל ביטון: מי בעד הוראות שעת החירום?

מיכאל ביטון: מי נגד?

מיכאל ביטון: אין, מי נמנע?

מיכאל ביטון: אין.

מיכאל ביטון: בעד – 1

מיכאל ביטון: נמנעים – 0

מיכאל ביטון: הוראות שעת החירום אישור שיט סביב אסדת כריש מאושרות, תודה לכולם.